Í 12-mánaðarskeiðinum frá 1. sept. 2014 til 1. sept. 2015 hevur verið ein vøkstur í fólkatalinum á 510. Tað kemur av einum burðaravlopið á 231 og eini nettotilflyting á 279 í sama tíðarskeiði. Sostatt heldur tann góða gongdin fram, sum vit hava sæð síðstu tvey árini, at nettofráflyting er vend til tilflyting og vøkstur er í fólkatalinum. Stórur vøkstur var í gistingum í føroysku ferðavinnuni fyrra hálvár í ár. Tað vóru tilsamans 66.569 gistingar fyrra hálvár í ár, og tað eru 9.247 fleiri enn sama tíðarskeið í fjør, svarandi til ein vøkstur á 16%. Sostatt var vøksturin fyrra hálvár í ár størri enn vøksturin fyri alt árið frá 2013 til 2014, ið var 7.014 gistingar, svarandi til 5%.